
U   I M E   R E P U B L I K E   H R V A T S K E

P R E S U D A

	Općinski sud u Rijeci, Prekršajni odjel, po sutkinji Meliti Šimić, na prijedlog više sudske savjetnice Bernarde Pešut, u prekršajnom postupku protiv okrivljenika  Željka Mičića, zbog djela prekršaja iz članka  229. stavka  7. Zakona o sigurnosti prometa na cestama (Narodne Novine broj 67/08, 48/10,74/11, 80/13, 158/13, 92/1, 64/15, 108/17, 70/19, 42/20, 114/22, 133/23),  pokrenutog izdavanjem obveznog prekršajnog naloga Grada Rijeke, Odsjeka za prometno redarstvo, Klasa: 211-01/24-02/2597 od 10.lipnja 2024., temeljem članka 182. točke 3. Prekršajnog zakona („Narodne novine“ broj: 107/07, 39/13, 157/13, 110/15, 70/17, 118/18,85/22,114/22), 15.svibnja 2026.,

p r e s u d i o     j e

	okrivljenik  Željko Mićić, sin Perice i Đurđije rođ. Stevanović, rođ. 18. rujna 1974. u Linz, Austrija, državljanin RH, OIB: 95954765745, 8 razreda OŠ, bez zanimanja i zaposlenja, uzdržavan od roditelja – umirovljenika, neoženjen, bez djece, prekršajno nekažnjavan, kazneno osuđivan – po vlastitom kazivanju, ne vodi se drugi prekršajni niti kazneni postupak – po vlastitom 

oslobađa  se od  optužbe

	da do 2.svibnja 2024.  odnosno u danom roku od 15 dana od dana 15.travnja 2024. kada mu je preporučenom poštom dostavljen Zahtjev za dostavu podataka  klasa 211-01/24-02/2597 kojim je od njega kao vlasnika vozila registarske oznake RI832ZC bilo zatraženo davanje vjerodostojnih podataka o identitetu osobe kojoj je dao vozilo na upravljanje  kojim je počinjen prekršaj 19.03.2024. u 11,28 u Rijeci, Trpimirova 5, nije postupio po zatraženom, 
	time da bi postupio protivno odredbi članka  229. stavka 3. Zakona o sigurnosti prometa na cestama te počinio prekršaj iz članka 229.st.7. istog Zakona,, 
Temeljem članka 140. stavka 1. i 2. Prekršajnog zakona okrivljenik  je oslobođen troškova prekršajnog postupka u paušalnom iznosu, te oni padaju na teret proračunskih sredstava Suda.

Obrazloženje 

1. Grad Rijeka, Odsjek za prometno redarstvo, Klasa:211-01/24-02/2597 od 10.lipnja 2024. pokrenula je postupak pod gornjim brojem izdavanjem obveznog prekršajnog naloga okrivljeniku Željku Mičiću , te ga je oglasio krivim, a zbog djela prekršaja činjenično i pravno opisanog u izreci ove presude.
Na taj obvezni prekršajni nalog okrivljenik  je izjavio  prigovor, te je isti stavljen van snage.
2.Na ročištu u žurnom postupku održanom 15.svibnja 2026. ispitan je okrivljenik koji je u svojoj obrani naveo da nikada nije  zapirimo obavijest o počinjenom prekršaju niti da bi potpis na dostavnici bio njegov, njegov potpis da je  na prigovoru protiv obaveznog prekršajnog naloga te kada se ti potpisi usporede da je jasno da on nikada nije zaprimio obavijest o počinjenom prekršaju. 
3. Izvršen je uvid u  izvještaj o počinjenom prekršaju, obavijest o počinjenom prekršaju broj 303732401899 te u dostavnicu na listu spisa 7 te u prekršajnu evidenciju za okrivljenika  iz koje proizlazi da je isti prekršajno nekažnjavan. 
4. Odredbom članka 229. st.7. Zakona o sigurnosti prometa na cestama propisano je da će se novčanom kaznom u iznosu od 660,00 do 1990,00 eur kazniti za prekršaj vlasnik vozila ili odgovorna osoba u pravnoj osobi odnosno korisnik vozila ako u roku od 15 dana ne dostavi vjerodostojan podatak o osobi koja je upravljala vozilom u vrijeme počinjenja prekršaja.
5.Slijedom iznesenog, a nakon ovako provedenog postupka, obzirom da okrivljenik poriče djelo prekršaja koje mu se stavlja na teret, te u svojoj obrani navodi da nikada nije zaprimio obavijest o prometnom prekršaju  koji mu se stavlja na teret te da iz tog razloga nije dostavio podatke o identitetu osobe  koja je počinila prekršaj, te da u  svojoj obrani navodi  da potpis na dostavnici-povratnici (list 7 spisa) nije njegov  Sud je usporedio potpis okrivljenika na prigovoru (list 3 spisa) i potpis na zapisniku sa ročišta održanog 15.svibnja 2026.  te potpis na dostavnici (list spisa 7) te kada se  ti potpisi i laički usporede Sud nije utvrdio da bi okrivljenik počinio djelo prekršaja koje mu se stavlja na teret, jer je razvidno da on osobno nije zaprimio Izvješće o počinjenom prekršaju serijski broj 303732401899 kao niti Obavijest o počinjenom prekršaju, podaci o vozaču , traže se ,stoga je Sud, temeljem članka  182.stavka 1.točke 3. Prekršajnog zakona,  oslobodio okrivljenika od optužbe, te odlučio kao u izreci ove presude. 
6. Okrivljenik  je oslobođen naknade troškova postupka, jer je oslobođena optužbe.

Rijeka, 15.svibnja 2026.  

Viša sudska savjetnica							  Sutkinja
Bernarda Pešut, v.r.						     Melita Šimić, v.r.																	


	

Protiv ove presude nije dopuštena žalba (članka 244. stavka 1. PZ-a).

Dostavna naredba:
1.Okrivljeniku
2. Tužitelju
3. U spis

